Ir-Regolament tal-Kummissjoni (KE) Nru 10412002
tal-14 ta’ Ġunju 2002
dwar l-awtoriizazzjoni proviżorja għal addittiv ġdid fl-għalf
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li stabbilixxa il-Komunita’ Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 dwar addittivi fl-għalf [1], kif emendat l-aħħar mir-Regolament tal-Kummissjoni (KE) Nru 22052001 [2], u partikularment l-Artikoli 3 u 9a ta’ l-istess,
Billi:
(1) Id-Direttiva 70/524/KEE tipprovdi li additivi ġodda jistgħu ikunu awtorizzati wara eżami ta’ l-applikazzjoni li tkun saret skond l-Artikolu 4 tad-Direttiva.
(2) l-Artikolu 2(aaa) tad-Direttiva 70/524/KEE jirrikjedi li l-awtorizzazjonijiet għall-koċċidjostati jkunu kollegati mal-persuna responsabbli biex tqegħdhom fiċ-ċirkolazzjoni.
(3) l-Artikolu 9a tad-Direttiva 70/524/KEE jipprovdi li l-awtorizzazjoni proviżorja ta’ tali sustanzi, li huma elenkati fl-ewwel parti t’L-Anness Ċ għal dik id-Direttiva, tista’ tingħata għal perjodu sa erba’ snin mid-data li fiha l-awtorizzazjoni tidħol fis-seħħ, jekk il-kondizzjonijiet stabbiliti fl-Artikolu 3a (b) sa (e) tad-Direttiva jiġu sodisfatti u jekk ikun raġonevoli li wieħed jassumi, in vista tar-riżultati disponibbli, li meta wżata fl-ikel għall-annimali jkollha wieħed mill-effetti msemmija fl-Artikolu 2(a).
(4) Il-valutazzjoni tad-dossier sottomess dwar il-koċċidjostat Sodju Semduramiċin deskritt fl-Anness turi li dan l-addittiv jissodisfa l-ħtiġijiet msemmija aktar ‘l fuq meta wżat fil-kategorija tal-annimali u taħt il-kondizzjonijiet deskritti f’ dak l-Anness.
(5) Il-valutazzjoni tad-dossier turi li ċerti proċeduri jistgħu jkunu meħtieġa biex jħarsu lill-ħaddiema milli jkunu esposti għall-addittivi. Tali protezzjoni għandha madankollu tkun assigurata bl-applikazzjoni tad-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri biex jinkoraġġixxu titjib fis-sigurtà u s-saħħa tal-ħaddiema fuq ix-xogħol [3].
(6) Il-Kumitat Xjentifiku għal l-Alimentazzjoni tal-Annimali esprima opinjoni favorevoli dwar is-sigurtà tal-koċċidjostat imsemmi aktar ‘l fuq, taħt il-kondizzjonijiet deskritti fl-Anness.
(7) Il-miżuri maħsuba f’dan ir-Regolament huma skond l-opinjoni tal-Kumitat Permanenti Dwar il-Katina ta’ l-Ikel u s-Saħħa ta’ l-Annimali.
ADDOTTAT DAN IR-REGOLAMENT:
L-Artikolu 1
L-addittiv Sodju Semduramiċin fi ħdan il-grupp "Koċċidjostati u sustanzi mediċinali oħrajn" elenkati fl-Anness għar-Regolament preżenti huwa proviżorjament awtorizzat għall-użu bħala addittiv fl-alimentazzjoni tal-annimali taħt il-kundizzjonijiet stipulati f’ dak l-Anness.
L-Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul Brussel, fl-14 ta’ Ġunju 2002.